Αναγγελία Τεχνικού Ασφαλείας σε Πλοία και Ναυπηγικές Εργασίες
Αναγγελία Τεχνικού Ασφαλείας σε Ναυπηγοεπισκευαστικές Εργασίες
Σε εξαιρετικές περιπτώσεις και εφόσον η οντότητα (εργολάβος, πλοιοκτήτης κλπ) που πραγματοποιεί την αναγγελία δεν δύναται να έχει λογαριασμό στο Πληροφοριακό Σύστημα της Επιθεώρησης Εργασίας μέσω της πύλης hli.gov.gr (π.χ. αλλοδαπή εταιρεία), η διαδικασία πραγματοποιείται χειρογράφως με κοινοποίηση των απαιτούμενων εγγράφων στην αρμόδια Υπηρεσία της Επιθεώρησης Εργασίας.
Κατάθεση από τον αιτούντα (δια ζώσης ή ταχυδρομικά)
Η οντότητα (Επιχείρηση, εργολάβος, πλοιοκτήτρια εταιρεία κλπ) που πρόκειται να υποβάλει την Αναγγελία Τεχνικού Ασφαλείας για τις εργασίες που θα εκτελεστούν σε ένα πλοίο θα πρέπει να έχει εγγραφεί στο Πληροφοριακό Σύστημα της Επιθεώρησης Εργασίας και να διατηρεί αντίστοιχους κωδικούς εισόδου στο εν λόγω Σύστημα.
Ο Τεχνικός Ασφαλείας, τον οποίο αναγγέλλει ο εργοδότης, θα πρέπει να έχει έχει εγγραφεί στο Μητρώο Τεχνικών Ασφαλείας που διατηρείται στο Ολοκληρωμένο Πληροφοριακό Σύστημα της Επιθεώρησης Εργασίας, να διατηρεί Λογαριασμό στο εν λόγω Σύστημα και να διαθέτει αντίστοιχους κωδικούς πρόσβασης. Η εγγραφή στο Μητρώο πραγματοποιείται μετά από αίτηση του Τεχνικού Ασφαλείας και έγκριση ή απόρριψη γίνεται από την αρμόδια Υπηρεσία της Επιθεώρησης Εργασίας. Επισημαίνεται ότι ειδικά για τους Τεχνικούς Ασφαλείας που επιθυμούν να αναλαμβάνουν καθήκοντα τεχνικού ασφάλειας σε πλοία, αυτό θα πρέπει να έχει επισημανθεί σε ειδικό πεδίο στην Αίτηση Εγγραφής στο Μητρώο.
Η αναγγελία Τεχνικού Ασφαλείας σε πλοία και ναυπηγικές εργασίες υπόκειται στις ειδικότερες προϋποθέσεις που αναφέρονται στην Υ.Α. οικ. 16935/Δ10.104/2010 (ΦΕΚ 1346/Β` 31.8.2010) σχετικά με τον μέγιστο αριθμό επιτρεπόμενων πλοίων, τον ελάχιστο χρόνο απασχόλησης κλπ., καθώς και ενδεχομένως σε ειδικότερες διατάξεις.
Η διαδικασία αφορά στην αναγγελία Τεχνικού Ασφάλειας σε πλοία και ναυπηγικές εργασίες. Αυτή η διαδικασία διαφοροποιείται από την αναγγελία Τεχνικού Ασφάλειας για επιχειρήσεις λόγω των διαφορετικών αυτοματοποιημένων ελέγχων που πραγματοποιεί το Πληροφοριακό Σύστημα της Επιθεώρησης Εργασίας και λόγω των διαφορετικών ηλεκτρονικών εντύπων που συμπληρώνονται. Η αναγγελία Τεχνικού Ασφάλειας σε Πλοία και Ναυπηγικές Εργασίες πραγματοποιείται μέσω των ηλεκτρονικών υπηρεσιών που προσφέρονται στην πλατφόρμας του hli.gov.gr μέσω της Ενιαίας Ψηφιακής Πύλης Δημόσιας Διοίκησης (gov.gr). Η αναγγελία Τεχνικού Ασφάλειας σε Πλοία και Ναυπηγικές Εργασίες είναι προϋπόθεση, ώστε να επιτραπεί από την αρμόδια Λιμενική Αρχή η εκτέλεση των εργασιών. Η διάρκεια ισχύος της αναγγελίας καταχωρείται από τον εργοδότη, βάσει της προβλεπόμενης διάρκειας των εργασιών.
Σύμβαση μεταξύ Επιχείρησης και Τεχνικού Ασφάλειας.
Στην ηλεκτρονική φόρμα που παρέχεται μέσω των ηλεκτρονικών υπηρεσιών του hli.gov.gr, την οποία ο εργοδότης θα συμπληρώσει με τα στοιχεία της αναγγελίας Τεχνικού Ασφάλειας, θα πρέπει να επισυναφθεί και η μεταξύ των δύο μερών συναφθείσα Σύμβαση.
Σε εξαιρετικές περιπτώσεις και εφόσον η οντότητα (εργολάβος, πλοιοκτήτης κλπ) που πραγματοποιεί την αναγγελία δεν δύναται να έχει λογαριασμό στο στο Πληροφοριακό Σύστημα της Επιθεώρησης Εργασίας (π.χ. αλλοδαπή εταιρεία) η διαδικασία πραγματοποιείται χειρογράφως με κοινοποίηση των απαιτούμενων εγγράφων στο αρμόδιο Τμήμα Επιθεώρησης Ασφάλειας & Υγείας στην Εργασία της Επιθεώρησης Εργασίας, βάσει του τόπου των εργασιών.
Στην Υπουργική Απόφαση ρυθμίζονται τα χρονικά όρια και οι περιορισμοί που διέπουν την ανάληψη καθηκόντων Τεχνικού Ασφάλειας για την εκτέλεση ναυπηγοεπισκευαστικών εργασιών π.χ. μέγιστος επιτρεπόμενος αριθμός πλοίων αναλόγως των συνθηκών και προϋποθέσεων, χρονικά όρια απασχόλησης κλπ.
Στο Νόμο αυτό προβλέπεται η υποχρέωση κάθε εργοδότη να κάνει χρήση υπηρεσιών Τεχνικού Ασφάλειας.
Στην ΚΥΑ προβλέπεται η διαδικασία υποβολής της αναγγελία Τεχνικού Ασφάλειας μέσω του Ολοκληρωμένου Πληροφοριακού Σύστηματος της Επιθεώρησης Εργασίας.
Επί της διαδικασίας αυτής δεν προβλέπονται έννομα μέσα προστασίας ή έφεσης, καθώς η αναγγελία Τεχνικού Ασφάλειας δεν συνιστά Διοικητική Πράξη, αλλά Γνωστοποίηση / Αναγγελία.
Αρμόδιο πρόσωπο εισέρχεται με τους κωδικούς της επιχείρησης στο Λογαριασμό που αυτή διατηρεί στο Πληροφοριακό Σύστημα της Επιθεώρησης Εργασίας και επιλέγει την ηλεκτρονική υπηρεσία "Αναγγελία Τεχνικού Ασφάλειας σε πλοία και Ναυπηγικές Εργασίες". Αρχικά επιλέγει ή καταχωρεί τα στοιχεία του πλοίου στο οποίο θα πραγματοποιηθούν οι εργασίες και το οποίο αφορά η αναγγελία. Εν συνεχεία, ο αρμόδιος της επιχείρησης επιλέγει νέα αναγγελία και καταχωρεί τα απαιτούμενα στοιχεία της αναγγελίας, όπως τη διάρκεια των εργασιών, τον τόπο των εργασιών (ναυπηγείο και αρμόδιο λιμεναρχείο), επικινδυνότητα εργασιών, ωράριο απασχόλησης τεχνικού ασφάλειας κλπ και επισυνάπτει τη Σύμβαση μεταξύ της επιχείρησης που πραγματοποιεί τις εργασίες και του Τεχνικού Ασφάλειας. Τέλος, δρομολογεί την Αναγγελία στον αναφερόμενο Τεχνικό Ασφάλειας. https://www.hli.gov.gr/odigies-ilektronikon-ypiresion/asfaleia-kai-ygeia-ilektronikes-ypiresies/anangelia-technikou-asfaleias-se-nafpigoepiskevastikes-ergasies/
Ο Τεχνικός Ασφαλείας, τον οποίο αφορά η Αναγγελία, εισέρχεται στο Λογαριασμό που διατηρεί στο Πληροφοριακό Σύστημα, ώστε να αποδεχτεί (ή να απορρίψει) την αναγγελία που έχει γίνει για το πρόσωπό του ως τεχνικού ασφάλειας. https://www.hli.gov.gr/odigies-ilektronikon-ypiresion/asfaleia-kai-ygeia-ilektronikes-ypiresies/anangelia-technikou-asfaleias-se-nafpigoepiskevastikes-ergasies/
Εφόσον ο Τεχνικός Ασφάλειας αποδεχτεί την αναγγελία, αυτή λαμβάνει αυτομάτως αριθμό πρωτοκόλλου και δρομολογείται στο αρμόδιο Τμήμα της Επιθεώρησης Εργασίας, βάσει του τόπου εκτέλεσης των ναυπηγικών εργασιών.
Απόρριψη αναγγελίας και τερματισμός διαδικασίας.
Το Σύστημα πραγματοποιεί αυτοματοποιημένους ελέγχους π.χ. επικινδυνότητα εργασιών βάσει του αριθμού εργαζομένων, ελάχιστες ώρες απασχόλησης του ΤΑ βάσει της επικινδυνότητας κλπ.
Το Σύστημα πραγματοποιεί αυτοματοποιημένους ελέγχους όπως έλεγχο επικάλυψης ωραρίου απασχόλησης του Τεχνικού Ασφαλείας σε άλλες επιχειρήσεις / πλοία κλπ.
Εκτελούνται ενέργειες, κατά την απόρριψη της αναγγελίας, όπως σχετική ενημέρωση εταιρίας.
Εισαγωγή στοιχείων αναγγελίας από τον αναγγέλλοντα (Γενικό εργολάβο, πλοιοκτήτρια εταιρεία κλπ)
Αποδοχή ή απόρριψη της Αναγγελίας από τον Τεχνικό Ασφαλείας
Πρωτοκόλληση της Αναγγελίας του Τεχνικού Ασφάλειας - Ολοκλήρωση διαδικασίας
Οδηγίες για την Αναγγελία Τεχνικού Ασφαλείας σε Ναυπηγοεπισκευαστικές Εργασίες